open-index/open-wikipedia-markdown huggingface dataset:
John Michael Kosterlitz

**John Michael Kosterlitz** (sündinud 22. juunil 1943 Aberdeenis) on šoti päritolu Suurbritannia ja Ameerika Ühendriikide füüsik.

2016. aastal anti talle, Duncan Haldane'ile ja David Thoulessile Nobeli füüsikaauhind topoloogiliste faasisiirete teoreetilise avastamise eest tahkistes.
Jens Toornstra

**Jens Toornstra** (sündinud 4. aprillil 1989 Leiderdorpis) on Hollandi jalgpallur, kes mängib poolkaitsjana Hollandi kõrgliiga klubis Feyenoord.

Ta alustas klubikarjääri 2009. aastal ADO Den Haagis, kus mängis kolm ja pool hooaega. 2013. aasta jaanuaris liitus ta FC Utrechtiga. Hooajal 2013–14 lõi Toornstra Hollandi kõrgliigas 12 väravat.

2014. aasta augustis liitus ta 3,5 miljoni euro eest Feyenoordiga, kellega sõlmis nelja-aastase lepingu. Hooajal 2016–17 tuli ta Feyenoordiga Hollandi meistriks. Samal hooajal lõi Toornstra liigas 14 väravat.

Hollandi jalgpallikoondises tegi Toornstra debüüdi 7. juunil 2013 sõprusmängus Indoneesia vastu.

## Saavutused
;Feyenoord
*Eredivisie: 2016–17
*KNVB beker: 2015–16, 2017–18
*Johan Cruijff Schaal: 2017, 2018
Herman (eesnimi)

**Herman** on mehenimi.

2018. aasta 1. jaanuari seisuga oli see Eestis populaarsuselt 425. mehenimi. 1. jaanuari 2018 seisuga oli Eestis eesnimi Herman 210 mehel.

2025. aasta 1. jaanuari seisuga oli see Eestis populaarsuselt 345. mehenimi – eesnimi Herman oli 369 mehel. Herman oli keskmiselt 16 aasta vanune (mediaanvanus oli 8). Kõige populaarsem on eesnimi Herman vanuserühmas 0–4, kus neid oli 10 000 elaniku kohta 16,81.

## Nime kandjaid
*Herman (Aav), Eesti õigeusu vaimulik
*Herman Melville
*Herman Simm
*...

## Viited

## Välislingid
*
Kasper Dolberg

**Kasper Dolberg Rasmussen** (sündinud 6. oktoobril 1997 Silkeborgis) on Taani jalgpallur, kes mängib ründajana Belgia kõrgliigaklubis Anderlecht ja Taani jalgpallikoondises.

Ta alustas klubikarjääri kodulinna klubis Silkeborg IF.

2015. aastal liitus ta Hollandi kõrgliigaklubiga Amsterdami Ajax. Hollandi kõrgliigas debüteeris ta 2016. aasta augustis. Kohe esimesel hooajal lõi Dolberg Hollandi liigas 16 väravat. Samal hooajal valiti ta Hollandi liiga ja Ajaxi parimaks noormängijaks. Hooajal 2018–19 tuli ta Ajaxiga Hollandi meistriks.

2019. aasta augustis siirdus ta Prantsusmaa kõrgliigaklubisse Nice. Hooajal 2019/20 lõi ta Prantsusmaa kõrgliigas 11 väravat. Hooaja 2022/23 esimeses pooles oli ta laenul Hispaania kõrgliigaklubis Sevilla ja hooaja teises pooles Saksamaa kõrgliigaklubis TSG 1899 Hoffenheim.

Debüüdi Taani jalgpallikoondises tegi Dolberg 11. novembril 2016 mängus Kasahstani vastu. Koondisekarjääri esimese värava lõi ta 10. juunil 2017, kui MM-i valikmängus kohtuti taas Kasahstaniga. 2021. aasta Euroopa meistrivõistluste kaheksandikfinaalis lõi ta kaks väravat Walesi vastu ning veerandfinaalis värava Tšehhi vastu. Dolberg kuulus Taani koondisse ka 2018. ja 2022. aasta maailmameistrivõistlustel.

## Saavutused
;Ajax
*Eredivisie (1): 2018–19
*KNVB beker (1): 2018–19
*Johan Cruijff Schaal (1): 2019
*UEFA Euroopa Liiga: Teine koht 2016–17

## Välislingid
David J. Thouless

**David James Thouless** (21. september 1934 Bearsden, Šotimaa – 6. aprill 2019 Cambridge) oli Suurbritannia füüsik. 

2016. aastal anti talle, Duncan Haldane'ile ja J. Michael Kosterlitzile Nobeli füüsikaauhind topoloogiliste faasisiirete teoreetilise avastamise eest tahkistes.

## Tunnustus
*1990 – Wolfi füüsikaauhind
*2016 – Nobeli füüsikaauhind
2019. aasta Euroopa sisemeistrivõistlused kergejõustikus

**2019. aasta Euroopa sisemeistrivõistlused kergejõustikus** olid 35. Euroopa sisemeistrivõistlused kergejõustikus, mis toimusid 1.–3. märtsini Suurbritannias Glasgow's Emirates Arenal.

Varem on Glasgow's toimunud Euroopa sisemeistrivõistlused 1990. aastal.

Võistlustel osales 637 sportlast 49 riigist. Eestit esindas neli sportlast: Merilyn Uudmäe ja Tähti Alver kolmikhüppes ning Karl Robert Saluri ja Janek Õiglane seitsmevõistluses.

Kolmel päeval toimus kokku 26 võistlusala. 

## Tulemused
### Mehed
#### [[60 m jooks|60 m]]



Finaal: 2. märts
Osavõtjaid: 45
[Ametlikud tulemused]


#### [[400 m jooks|400 m]]



Finaal: 2. märts
Osavõtjaid: 22
**Ametlikud tulemused:** [Eeljooks] - [Poolfinaal] - [Finaal]


#### [[800 m jooks|800 m]]




Finaal: 3. märts
Osavõtjaid: 34
[Ametlikud tulemused]


#### [[1500 m jooks|1500 m]]




Finaal: 3. märts
Osavõtjaid: 28
[Ametlikud tulemused]


#### [[3000 m jooks|3000 m]]




Finaal: 2. märts
Osavõtjaid: 34
[Ametlikud tulemused]


#### [[60 m tõkkejooks]]




Finaal: 3. märts
Osavõtjaid: 30
[Ametlikud tulemused]


#### [[4x400 m teatejooks]]




Finaal: 3. märts
Osavõtjaid:6
[Ametlikud tulemused]


#### [[Kõrgushüpe]]




Finaal: 2. märts
Osavõtjaid: 19
[Ametlikud tulemused]


#### [[Teivashüpe]]




Finaal: 2. märts
Osavõtjaid: 14
[Ametlikud tulemused]


#### [[Kaugushüpe]]




Finaal: 3. märts
Osavõtjaid: 13
[Ametlikud tulemused]


#### [[Kolmikhüpe]]




Finaal: 3. märts
Osavõtjaid: 19
[Ametlikud tulemused]


#### [[Kuulitõuge]]




Finaal: 1. märts
Osavõtjaid: 18
[Ametlikud tulemused]


#### [[Meeste seitsmevõistlus|Seitsmevõistlus]]




Finaal: 2.–3. märts
Osavõtjaid: 12
[Ametlikud tulemused]


### Naised
#### [[60 m jooks|60 m]]



Finaal: 2. märts
Osavõtjaid: 43
[Ametlikud tulemused]


#### [[400 m jooks|400 m]]



Finaal: 2. märts
Osavõtjaid: 37
[Ametlikud tulemused]


#### [[800 m jooks|800 m]]




Finaal: 3. märts
Osavõtjaid: 21
[Ametlikud tulemused]


#### [[1500 m jooks|1500 m]]




Finaal: 3. märts
Osavõtjaid: 23
[Ametlikud tulemused]


#### [[3000 m jooks|3000 m]]




Finaal: 1. märts
Osavõtjaid: 16
[Ametlikud tulemused]


#### 60 m tõkkejooks




Finaal: 3. märts
Osavõtjaid: 28
[Ametlikud tulemused]


#### 4x400 m teatejooks




Finaal: 7. märts
Osavõtjaid: 6
[Ametlikud tulemused]


#### Kõrgushüpe




Finaal: 3. märts
Osavõtjaid: 26
[Ametlikud tulemused]


#### Teivashüpe




Finaal: 2. märts
Osavõtjaid: 19
[Ametlikud tulemused]


#### Kaugushüpe




Finaal: 3. märts
Osavõtjaid: 19
[Ametlikud tulemused]


#### Kolmikhüpe




Finaal: 3. märts
Osavõtjaid: 18
[Ametlikud tulemused]


#### Kuulitõuge




Finaal: 3. märts
Osavõtjaid: 17
[Ametlikud tulemused]


#### Viievõistlus




Finaal: 1. märts
Osavõtjaid: 12
[Ametlikud tulemused]


## Medalitabel

## Viited

## Välislingid
* Ametlik koduleht
Mittelnkirchen

**Mittelnkirchen** (alamsaksa: **Mittelskark**) on vald Saksamaal Alam-Saksi liidumaal Stade kreisis. Valla pindala on 7,02 km². 31. detsembril 2017 elas seal 1082 inimest.

## Ajalugu

Mittelnkirchen kuulus ilmalikus mõttes 1180. aastal loodud vürstlikku Bremeni peapiiskopkonda. Kuid vaimulikus mõttes kuulus Mittelnkirchen Verdeni piiskopkonda. 16. sajandi keskpaigas võtsid elanikud omaks luterluse. Tilly juhitud Katoliikliku Liiga okupatsiooni ajal (1628–1630) kannatasid nad vastureformatsiooni katsete all.

1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Mittelnkirchenist, sai 1823. aastal loodud Stade regiooni osa.

## Viited

## Välislingid

* www.luehe-online.de
Tsonga keel

**Tsonga keel** (tsonga keeles *Xitsonga*) on bantu keelte hulka kuuluv keel, mida Lõuna-Aafrikas kõnelevad tsongad.
Hollern-Twielenfleth

**Hollern-Twielenfleth** on vald Saksamaal Alam-Saksi liidumaal Stade kreisis. Valla pindala on 20,46 km². 31. detsembril 2017 elas seal 3436 inimest.

Kogukond paikneb Altes Landis (vana maa), Euroopa suurimas puuviljaaias, otse Elbe alamjooksu ääres (saksa: *Unterelbe*) Stade ja Hamburgi vahel. Hollerni ja Twielenflethi kõrval on veel Bassenfleth.

## Ajalugu

1059. aastal asutati Twielenflethi kreis. Siis kuulus see vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ning hertsogkonna territooriumist, sealhulgas Hollernist ja Twielenflethist, sai 1823. aastal loodud Stade regiooni osa. 1976. aastast on olemas kogukond Twielenfleth, mis toetab linna nime säilitamist.

## Kultuur ja vaatamisväärsused

* Twielenflethi veski "Venti Amica" (ladina *Tuule sõber*)
* Twielenflethi St.-Marien kirik
* Hollerni St.-Mauritius kirik Arp Schnitgeri oreliga (1690)
* vana Twielenflethi majakas


Twielenfleth Alter Leuchtturm.jpg|Vana majakas
Elbe Twielenfleth.jpg|Elbe-vaade Hollern-Twielenflethis. Lühesandi püloonid kuuluvad Elbet ületavatele elektriliinidele


## Viited

## Välislingid

* Hollern-Twielenflethi info
* Twielenflethi info
* http://www.meinestadt.de/hollern-twielenfleth/bilder/liste
Steinkirchen (Altes Land)

**Steinkirchen** (*Steinkirchen im [[Altes Land|Alten Land]]*) on vald Saksamaal Alam-Saksi liidumaal Stade kreisis. Valla pindala on 9,55 km². 31. detsembril 2017 elas seal 1644 inimest.

Steinkirchen kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.

## Viited
N (täpsustus)

**N** võib tähendada järgmist:
***[[N]]** on ladina kirja kasutavate tähestike täht
*N (kana),  jaapani keele silptähestiku märk
*N on lämmastiku sümbol
*N on njuutoni tähis
*...
Kiievi metropoliit

**Kiievi metropoliit** on Kiievi juhtivate õigeusu metropoliitide kohta kasutatav üldnimetus. 

## Ajalugu
Esimene Kiievi metropoliidi tiitlit kandnud vaimulik oli 10. sajandi lõpus tegutsenud Mihhail I.
Bafuti fonn

**Bafuti fonn** on Bafuti ja ümberkaudsete alade traditsiooniline valitseja Kamerunis.

Tuntuim Bafuti fonn oli Achirimbi II (valitses 1932–1968), kes võõrustas Gerald Durrelli ja keda on kirjeldatud Durrelli raamatutes.
Upesciems (Zlēkase vald)

**Upesciems** on küla (*mazciems*) Lätis Ventspilsi piirkonnas Zlēkase valla idaosas. Upesciems jääb valla keskusest Zlēkasest 3,9, piirkonna keskusest Ventspilsist 39,9 ja Riiast 177,7 kilomeetri kaugusele.

Küla asub Venta jõe paremal kaldal. Riikliku kaitse all on Pabērzkalnsi muinaskalmed, linnamägi ja asulakoht.

## Viited
Vāverciems

**Vāverciems** (ka **Dzīkļi**) on küla (*mazciems*) Lätis Ventspilsi piirkonnas Zlēkase valla loodeosas. Vāverciems jääb valla keskusest Zlēkasest 5,5, piirkonna keskusest Ventspilsist 34,6 ja Riiast 179,4 kilomeetri kaugusele.

Küla asub Venta jõe paremal kaldal. Küla lähistel kasvav mänd (kõrgus 17, ümbermõõt 3.6 m) on looduskaitse all. Sealsed Dzīkļi muinaskalmed on regionaalse kaitse all.

## Viited
Krievbūdas

**Krievbūdas** (ka **Bētciems**) on küla (*mazciems*) Lätis Ventspilsi piirkonnas Zirase valla keskosas. Krievbūdas jääb valla keskusest Zirasest 7,3, piirkonna keskusest Ventspilsist 35,6 ja Riiast 199,3 kilomeetri kaugusele.

## Viited
Freiburg/Elbe

**Freiburg** (ametlikult *Freiburg an der Elbe*; lühidalt Freiburg/Elbe; alamsaksa *Freiborg/Elv* või *Freiborg*) on vald Saksamaal Alam-Saksi liidumaal Stade kreisis. Valla pindala on 34,11 km². 31. detsembril 2017 elas seal 1858 inimest.

## Ajalugu
Freiburg kuulus 1180. aastal loodud vürstlikku Bremeni peapiiskopkonda. 16. sajandi keskpaigas võttis Freiburg omaks luterluse. Tilly juhitud Katoliikliku Liiga okupatsiooni ajal (1628–1630) kannatas Freiburg uuestikatoliseerimise katsete all.
 
1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Freiburgist, sai 1823. aastal loodud Stade regiooni osa.


Freiburg-Elbe 2009 -Zentrum- by-RaBoe 001.jpg|Linna panoraam varahommikuses udus
Freiburg Elbe 2009 -St.-Wulphardi-Kirche- by-RaBoe 002.jpg|Linna vaade evangeelse luterliku Püha Wulfheardi kirikuga


## Viited
Sise

**Sise** on küla (*mazciems*) Lätis Ventspilsi piirkonnas Zirase valla keskosas. Sise jääb valla keskusest Zirasest 6,4, piirkonna keskusest Ventspilsist 34,7 ja Riiast 198,4 kilomeetri kaugusele.

Küla asub Užava jõe kaldal. Sise asulakoht ja Sise muinaskalmed on regionaalse kaitse all.  Ratnieki muinaskalmed on kohaliku kaitse all olev arheoloogiamälestis. Looduskaitse all on tamm ümbermõõduga 6.67 m.

## Viited
Tlingiti keel

**Tlingiti keel** on Ameerika Ühendriikides ja Kanadas räägitav keel, mis kuulub naa-dene keelkonda.

Umbes 3000 tlingitist räägib tlingiti keelt emakeelena 1242 inimest, neist 2 Kanadas. Kanadas oli 2016. aastal 225 inimest, kes oskasid tlingiti keelt.

Tlingiti keel jaguneb 5 põhimurdeks: põhjatlingiti (Yakutati murre), üleminekumurre, lõunamurre (Sanya ja Heinya), sisemaatlingiti (Kanadas) ja väljasurnud Tongassi tlingiti murre.

Tlingiti keel on toonikeel (2-3 tooni, vaid Tonglassi tlingitis ei olnud toone).

Sõnajärg on SOV.

## Viited

## Välislingid

*http://tlingitlanguage.com/
Souad Mekhennet

**Souad Mekhennet** (sündinud aastal 1978 Frankfurdis) on Saksamaa ajakirjanik.

Ta sündis 1978. aastal Frankfurdis türklannast ema ja marokolasest isa tütrena. Ta kasvas üles Saksamaal, kuid ta on viibinud lapsena ka Marokos (vanaema juures). Ta on lõpetanud Frankfurdi Goethe Ülikooli.

Ta on kirjutanud ka raamatuid. Tema raamat "I Was Told to Come Alone: My Journey Behind the Lines of Jihad" ilmus 2017. aastal New Yorgis kirjastuse Henry Holt and Co väljaandena. 

2018. aastal ilmus see raamat kirjastuse Sinisukk väljaandena eestikeelses tõlkes pealkirjaga "Mul kästi tulla üksi: minu teekond džihaadi tagalasse", tõlkija Karin Suursalu.
Misgund

**Misgund** on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Kou-Kamma vallas.

Lõuna-Aafrika Vabariigi 2011. aasta rahvaloenduse andmetel oli Misgundi elanikest värvilisi 57,35%, mustanahalisi aafriklasi 40,24%, valgeid 0,72%, India või Aasia päritolu inimesi 0,24% ja teisi 1,45%. Afrikaani keelt pidas emakeeleks 65,54% inimesi, koosa keelt 29,16%, ndebele keelt 1,45%, tsvana keelt 1,20% ja inglise keelt 0,72%.

## Viited
TARK

**TARK** võib tähendada järgmist:
*Tallinna Autode Remondi Katsetehas
*Tartu Autode Remondi Katsetehas 
*...

## Vaata ka
*Tark ehk teadmamees
*Tark on perekonnanimi
Terminaator

**Terminaator** võib tähendada järgmist:
*Terminaator (astronoomia)
*Terminaator (film)
*Terminaator (ansambel)
*Terminaator (elektroonika)
*Terminaator (geneetika)
*Terminaator (BMPT)
*...
Kenton-on-Sea

**Kenton-on-Sea** on linn Lõuna-Aafrika Vabariigis Ida-Kapimaa provintsis Sarah Baartmani ringkonnas Ndlambe vallas. Linn asub India ookeani rannikul.

Lõuna-Aafrika Vabariigi 2011. aasta rahvaloenduse andmetel oli Kenton-on-Sea elanikest mustanahalisi aafriklasi 80,50%, valgeid 17,37%, värvilisi 1,36%, India või Aasia päritolu inimesi 0,19% ja teisi 0,60%. Koosa keelt pidas emekeeleks 71,41% inimestest, inglise keelt 20,23% ja afrikaani keelt 5,67%.

## Viited
Ashley Westwood

**Ashley Roy Westwood** (sündinud 1. aprillil 1990 Nantwichis) on Inglismaa jalgpallur, kes mängib poolkaitsjana Major League Socceri (MLS) klubis Charlotte.

Ta alustas klubikarjääri 2008. aastal Crewe Alexandras, kellega mängis kolm hooaega Inglismaa tugevuselt neljandas liigas League Two.

2012. aasta augustis sõlmis ta nelja-aastase lepingu Inglismaa kõrgliiga klubiga Aston Villa. 25. novembril 2013 lõi ta mängus West Bromwich Albioni vastu oma esimese värava Premier League'is. Westwood mängis Aston Villas kokku viiel hooajal, millest neli hooaega Premier League'is.

2017. aasta jaanuaris sõlmis ta kolme ja poole aastase lepingu Inglismaa kõrgliigaklubiga Burnley. 2019. aastal valiti ta Burnley aasta mängijaks. Burnleys mängis Westwood kokku viis ja pool hooaega.

2023. aasta jaanuaris sõlmis ta lepingu.

## Viited

## Välislingid

* Ashley Westwood Burnley F.C. kodulehel
Cheikhou Kouyaté

**Cheikhou Kouyaté** (sündinud 21. detsembril 1989 Dakaris) on Senegali jalgpallur, kes mängib keskpoolkaitsjana Inglismaa kõrgliigaklubis Nottingham Forest ja Senegali jalgpallikoondises. Ta on koondise kapten.

Ta alustas klubikarjääri kodulinnas Dakaris. 2006. aastal suundus ta Belgiasse, liitudes RWDM Brusselsiga. Alates hooajast 2009–10 mängis ta Belgia suurklubis Anderlecht, kellega tuli neli korda Belgia meistriks.

2014. aasta juunis sõlmis ta nelja-aastase lepingu Inglismaa kõrgliigaklubiga West Ham United. Seal mängis Kouyaté kokku neli hooaega.

2018. aasta augustis liitus ta Crystal Palace'iga, ja mängis seal samuti neli hooaega.

2022. aasta augustis sõlmis ta kaheaastase lepingu äsja Inglismaa kõrgliigasse tõusnud Nottingham Forestiga.

Kouyaté tegi debüüdi Senegali jalgpallikoondises 2012. aastal. Samal aastal kuulus ta Senegali võistkonda 2012. aasta suveolümpiamängudel. Ta on kuulunud Senegali koondisse 2018. aasta maailmameistrivõistlustel ning neljadel Aafrika rahvaste karikavõistlustel. 2022. aastal tuli ta Senegali koondisega Aafrika meistriks.

## Saavutused
;Anderlecht
*Belgia liiga: 2009–10, 2011–12, 2012–13, 2013–14
*Belgia superkarikas: 2010, 2012, 2013

## Viited
Declan Rice

**Declan Rice** (sündinud 14. jaanuaril 1999 Kingston upon Thamesis) on Inglismaa jalgpallur, kes mängib keskkaitsja või kaitsva poolkaitsjana Premier League'i klubis Arsenal ja Inglismaa jalgpallikoondises.

Aastatel 2006–2014 mängis Rice Chelsea noorteakadeemias. 2014. aastal liitus ta West Ham Unitediga. Debüüdi West Ham Unitedi põhimeeskonnas tegi ta hooaja 2016–17 viimases mängus Burnley vastu. Alates järgmisest hooajast on ta kuulunud West Ham Unitedi põhikoosseisu. 2018. aasta detsembris sõlmis ta klubiga uue pika lepingu. 12. jaanuaril 2019 lõi ta mängus Arsenali vastu oma esimese värava Inglismaa kõrgliigas.

Kuna tema vanavanemad on pärit Iirimaal, oli tal koondises võimalik esindada Iirimaad. Kuigi Rice kuulus Iirimaa noortekoondistesse ja ta jõudis teha debüüdi ka Iirimaa jalgpallikoondises, avaldas ta 2019. aasta veebruaris siiski soovi mängida Inglismaa koondises. Inglismaa koondises tegi ta debüüdi 22. märtsil 2019 EM-i valikmängus Tšehhi vastu.

## Viited

## Välislingid

* Profiil West Ham United F.C. kodulehel
Labrags

**Labrags** on küla (*ciems*) Lätis Ventspilsi piirkonnas Jūrkalne valla edelaosas. Labrags jääb valla keskusest Jūrkalnest 5, piirkonna keskusest Ventspilsist 53,7 ja Riiast 196,5 kilomeetri kaugusele. Külas asuvad Lejkalni ja Labragsi bussipeatused.

Küla asub Rīva jõe kaldal ja on tekkinud ajalooliste mõisate Labragsi (*Labraggen*) ja Pilsberģa juurde. Osa ajaloolisest Labragsi külast jääb tänapäeval Saka valda ja kuulub seal Ulmale küla koosseisu.

Külas kasvavad kahe tüvega mänd ja mänd ümbermõõduga 3.33 meetrit on looduskaitse all.

## Elanike arv


* 43 (2000)
* 36 (2011)
* 42 (2019)

* 40 (2021)
* 30 (2025)


## Viited
Ošvalki

**Ošvalki** on küla (*ciems*) Lätis Ventspilsi piirkonnas Jūrkalne valla põhjaosas. Ošvalki jääb valla keskusest Jūrkalnest 8,1, piirkonna keskusest Ventspilsist 42,5 ja Riiast 198,2 kilomeetri kaugusele. Külas asuvad Kaijase, Pūrvieta, Vecarāji ja Zaļkalni bussipeatused.

Külas kasvav sanglepp (kõrgus 19, ümbermõõt 5.35 m) on looduskaitse all.

Aastal 2019 oli külas 12 elanikku, aastal 2025 oli elanikke 13.

## Viited
Richard Swinburne

**Richard Swinburne** (sündinud 26. detsembril 1934 Smethwickis Staffordshire'is Inglismaal) on Briti filosoof (religioonifilosoof), Briti Akadeemia liige. 

Swinburne on Jumala eksistentsi filosoofiliste argumentide mõjukas pooldaja.

Ta lõpetas 1957. aastal kiitusega Oxfordi Ülikooli bakalaureusekraadiga filosoofias, politoloogias ja majandusteaduse alal. Sai 1959. aastal Oxfordist doktorikraadi filosoofias ja 1960. aastal teoloogidiplomi.

Ta oli aastatel 1974–1984 Keele'i Ülikooli  filosoofiaprofessor ja 1985–2002 Oxfordi Ülikooli kristliku religiooni filosoofia professor. 2002. aastast emeriitprofessor. Ta on töötanud peamiselt religioonifilosoofia, metafüüsika, epistemoloogia ja vaimufilosoofia vallas. Aastatel 1977–1981 ilmus Swinburne'il teismi filosoofilise analüüsi triloogia ja 1989–1998 kristlike doktriinide filosoofilise analüüsi tetraloogia. Ta on avaldanud töid ka teadusfilosoofia alal.

Swinburne oli anglikaan, kuid 1995. aastal vahetas usku ning hakkas õigeusklikuks.

## Tunnustus
*1992 – valiti Briti Akadeemia liikmeks
*2015 – Johannes Paulus II Lublini Katoliikliku Ülikooli audoktor
*2016 – Dimitrie Cantemiri Katoliikliku Ülikooli audoktor
*2017 – Liechtensteini Vürstiriigi Rahvusvahelise Filosoofiaakadeemia audoktor

## Teoseid
*1968 – *[[Space and Time]]*
*1970 – *The Concept of Miracle* 
*1977 – *The Coherence of Theism* (teismi triloogia 1. osa)
*1979 – *The Existence of God* (teismi triloogia 2. osa)
*1981 – *Faith and Reason* (teismi triloogia 3. osa)
*1986 – *The Evolution of the Soul* 
*1989 – *Miracles*
*1989 – *Responsibility and Atonement* (kristlike doktriinide tetraloogia 1. osa)
*1991 – *Revelation* (kristlike doktriinide tetraloogia 2. osa)
*1994 – *The Christian God* (kristlike doktriinide tetraloogia 3. osa)
*1996 – *Is There a God?* 
*1998 – *Providence and the Problem of Evil* (kristlike doktriinide tetraloogia 4. osa)
*2003 – *The Resurrection of God Incarnate*
*2008 – *Was Jesus God?*
*2013 – *Mind, Brain, and Free Will*

## Viited

## Välislingid
*Swinburne: On Arguments for God's Existence. Youtube, 1. oktoober 2012
Auguste Viktoria

**Auguste Viktoria Friederike Luise Feodora Jenny von Schleswig-Holstein-Sonderburg-Augustenburg** (22. oktoober 1858 – 11. aprill 1921) oli viimane Saksamaa keisrinna ja Preisimaa kuninganna, Saksamaa viimase keisri Wilhelm II abikaasa.
11. öölahingulennugrupp

**11. öölahingulennugrupp** (saksa keeles *Nachtschlahtgruppe 11*, lühemalt *NSGr 11*) oli Saksamaa õhujõudude Luftwaffe koosseisu kuulunud eestlaste poolt mehitatud üksus, mis loodi 127. luurelennugrupi baasil.

## Ajalugu
11. öölahingulennugrupp formeeriti 28. novembril 1943 Idritsa lennuväljal senise eestlastega mehitatud 127. luurelennugrupi kahe salga baasil. Grupi ülemaks jäi senine 127. luurelennugrupi ülem kapten (Hauptmann) Paul Lehmann. Uue üksuse formeerimisel säilitas senine 127. luurelennugrupi 2. salk oma numbri ning endine 3. salk sai uues grupis esimeseks. Tallinnas asunud 127. luurelennugrupi 1. salk jäi nüüdsest tegutsema üksiku mereluurelennusalgana (*1./SAGr 127*), mille ülemaks jäi ülemleitnant William Laanekõrb.

Öölahingulennugrupp sooritas (nagu nimigi viitab) öiseid pommituslende vastase lähitagalasse. 1944. aasta jaanuari keskel alanud Leningradi rinde vägede pealetung tõi veebruari alguseks sõja jälle Eesti piiridele. Seetõttu soovis Venemaal viibinud lennugrupp Eestisse tagasi pöörduda, et osaleda otseselt kodumaa kaitselahingutes. Veebruari alguses jõudsidki 1. ja 2. salga lennukid Jõhvi Tammiku lennuväljale. Lennuüksuse maapealne koosseis sõitis Idritsast Jõhvi rongiga ja jõudis pärale alles 20. veebruari paiku. Järgnevail kuudel pommitati Narva rinde taguseid sihtmärke.

Juuni alguses kolisid 1. ja 2. salk Rahkla lennuväljale, veidi enne jaanipäeva saabus Tammiku lennuväljale 25 värskelt Liibavi lennukooli lõpetanud lendurit. Neist kuus meest saadeti vanade salkade täienduseks, ülejäänutest moodustati uus 3. lennusalk, mille lennukiteks saadi Liepājast varem lennukoolile kuulunud Arado Ar 66 õppelennukid. 3. salk sooritas esimese lahingulennu 9. juulil 1944.

Kuni augusti keskpaigani pommitati sihtmärke Narva rinde tagalas, siis aga jõudis rinne ka Tartu alla ning üha rohkem lende tehti Tartu rindele. Augusti lõpul kolisid salgad Tartule lähemale – 1. ja 2. salk Adavere ning 3. salk Kärevere lennuväljale. Sealt jätkusid lennud kuni üksuse lahkumiseni Eestist septembris.

Eesti mahajätmine 1944. aasta septembris viis lennuväelaste võitlustahte alla. Öölahingulennugrupist lendas Liepājast väljalennul Rootsi üks He 50 ja üks Fokker CVE. Seetõttu otsustati Eesti lennuüksused laiali saata, otsus tehti meestele teatavaks 12. oktoobril 1944 Ida-Preisimaal Heiligenbeilis. Seejärel põgenesid veel neli meest ühel Fokkeril Rootsi. 11. öölahingulennugrupp likvideeriti Oderi-äärses Frankfurdis Kunersdorfi lennubaasis 21. oktoobril 1944.

## Lennukid
*Fokker C.VE - 1. salgas
*Heinkel He 50 - 2. salgas
*Arado Ar 66 - 3. salgas

## Kirjandus
*Hendrik Arro, "Eesti lendurid lahingute tules", (Tallinn 1995)
*Kaljo Alaküla, "III eskadrill"", (Viimsi 1999)
Kayser's Beach

**Kayser's Beach** on asula Lõuna-Aafrika Vabariigis Ida-Kapimaa provintsis Buffalo City linnaringkonnas. Kayser's Beach asub India ookeani rannikul.

Lõuna-Aafrika Vabariigi 2011. aasta rahvaloenduse andmetel oli Kayser's Beachi elanikest valgeid 53,52%, mustanahalisi aafriklasi 45,19%, värvilisi 1,00% ja teisi 0,14%. Inglise keelt pidas emakeeleks 44,91% inimesi, koosa keelt 40,89%, afrikaani keelt 12,20% ja viipekeelt 1,00%.

## Viited
Riigiettevõte

**Riigiettevõte** on ettevõte, mille ainuomanik on riik.

## Riigiettevõtted Eestis
Üleminekuperioodil (1990–1992), 5. juulil 1990 kinnitas EV Valitsus Eesti Vabariigi riigiettevõtte põhimääruse. Riigiettevõtteks oli ettevõtlusega tegelev majandusüksus, mille omanikuks on Eesti Vabariik. Riigiettevõtena tegutsesid infrastruktuuriettevõtted: RE Eesti Energia, RE Balti Elektrijaam, RE Eesti Elektrijaam, RE Iru Elektrijaam, RE Põhja Elektrivõrgud, RE Lõuna Elektrivõrgud, RE Viru Elektrivõrgud, RE Saarte Elektrivõrgud, RE Tallinna Elektrivõrk, RE Eesti Energoremont, RE Energiamüük, RE Eesti Energia Õppekeskus, RE  Eesti Energia Kommertskeskus, AS Eesti Põlevkivi, RE Eesti Telekom, RE Eesti Post, RE Eesti Lennujaamad, RE Tallinna Sadam, RE Eesti Raudtee, RE Eesti Metallieksport, RE Riigiarvutuskeskus.

2022. aasta jaanuari seisuga kuulus riigile osalus 28 äriühingus, sealhulgas oli riik ainuomanik 23 äriühingus ning enamusosalus kuulus riigile 4 äriühingus:
*Justiitsministeeriumi haldusalas: AS Eesti Vanglatööstus,	
* Keskkonnaministeerium: OÜ Eesti Keskkonnauuringute Keskus, AS Ökosil, 
* Majandus- ja Kommunikatsiooniministeerium:  AS A.L.A.R.A., AS Eesti Liinirongid, AS Eesti Loots, AS Eesti Post, AS Eesti Raudtee,	AS Operail,	AS Metrosert, AS Saarte Liinid,	AS Tallinna Lennujaam,	AS Tallinna Sadam, AS Teede Tehnokeskus,	AS Eesti Varude Keskus,	Elering AS, 	Lennuliiklusteeninduse AS,	OÜ Rail Baltic Estonia,	AS Kredex Krediidikindlustus,	AS Nordic Aviation Group,	OÜ Transpordi Varahaldus
* Maaeluministeerium: AS Vireen,	Eesti Põllumajandusloomade Jõudluskontrolli AS
* Rahandusministeerium: 	Eesti Energia AS,	Riigi Kinnisvara AS, AS Eesti Loto,	AS Levira,
* Sotsiaalministeerium:	AS Hoolekandeteenused.

## Vaata ka
* Riigi osalusega äriühingud Eestis
* Riigiaktsiaselts

## Viited
Saksamaa eestlased

**Saksamaa eestlased** on Saksamaal elanud või elavad eestlased.

Eestlasi oli Saksamaal eriti palju esimestel aastatel pärast Teist maailmasõda. Eestlased viibisid tollal ajutistes DP-laagrites. Tollal tegutses laagrite juures mitu eesti kooli, näiteks Augsburgi Eesti Gümnaasium ja Geislingeni Eesti Gümnaasium. Baltimaade üliõpilased õppisid tollal Balti Ülikoolis.

Tänapäeval tegutsevad Saksamaal näiteks Berliini Eesti Kool ja Müncheni Eesti Kool.

## Vaata ka
*Eesti-Saksamaa suhted

## Viited
Suurbritannia eestlased

**Suurbritannia eestlased** on Suurbritannias elanud või elavad eestlased.

Tänapäeval tegutsevad Suurbritannias näiteks Eesti Kool Londonis, Eesti Kool Põhja-Inglismaal, samuti tegutseb mitmeid organisatsioone, näiteks Inglismaa Eestlaste Ühing. 

## Vaata ka
*Eesti-Suurbritannia suhted
*Iirimaa eestlased

## Viited
Jane Furse

**Jane Furse** on linn Lõuna-Aafrika Vabariigis Limpopo provintsis Sekhukhune ringkonnas, Makhuduthamaga valla halduskeskus.

Lõuna-Aafrika Vabariigi 2011. aasta rahvaloenduse andmetel oli Jane Furse'i elanikest mustanahalisi aafriklasi 99,60%, India või Aasia päritolu inimesi 0,28%, värvilisi 0,05% ja teisi 0,09%. Pedi keelt pidas emakeeleks 84,98% inimesi, svaasi keelt 3,55%, suulu keelt 3,09%, inglise keelt 2,77% ja ndebele keelt 1,22%.

## Viited
Rahavoog

**Rahavoog** on reaalne või virtuaalne raha liikumine. See näitab raha ja raha ekvivalentide laekumisi ja väljamakseid ettevõtetes, projektides või finantstoodetes. Tihtipeale on see tähtis ettevõtte omanikele, kuna nad saavad jälgida, kui palju raha nad on saanud klientidelt, ning kui palju on neil olnud kulutusi (laenud, rent jms). 

## Vaba rahavoog

Vaba rahavoo all peetakse silmas raha, mida firma genereerib pärast väljaminekuid, et toetada enda operatsioone ning säilitada põhikapitali. Erinevalt puhaskasumist, on vaba rahavoog tasuvuse määraja, mis välistab kasumiaruande mitterahalised kulud ning sisaldab vara peale tehtud kulutusi ja muutusi käibekapitalis.

## Ettevõtte rahavoog

Ettevõtte rahavooaruanne koosneb 3st rahavoost: opereeriv rahavoog, finantseerimistegevuse rahavoog ja investeerimistegevuse rahavoog. Opereeriv rahavoog näitab, kui palju ettevõte teenib ja kulutab. Finantseerimistegevuse rahavoog näitab väljamakstud dividende, laenude tasumist ja  aktsiate väljastamist, kuna need on rahavooga seotud sissetulekud/väljaminekud. Investeerimistegevuse rahavoog näitab ettevõtte raha eest vara, krundi või varustuse soetamist/müümist. Ettevõtte väärtuse määrab ära selle võime genereerida positiivset rahavoogu. Positiivne rahavoog näitab, et ettevõtte likviidsed varad kasvavad, mis võimaldab tasuda võlgasid, reinvesteerida oma ärisse, tasuda aktsionäridele, katta kulud ning luua varu tuleviku finantsilisteks väljakutseteks. Ettevõtte rahavood on finantsjuhtimise peamiseks uurimisobjektiks. Seetõttu on rahavoogude aruanne finantsjuhtimise seisukohast üks kõige olulisemaid finantsaruandeid. Samuti on võimalik positiivset rahavoogu tekitada läbi investeerimise, ostes aktsiaid odavalt ning müües kallimalt. See kehtib nii ettevõtte kui ka eraisiku puhul.

## Vaata ka
*Rahavoogude aruanne

## Viited
Krummendeich

**Krummendeich** (alamsaksa *Krummendiek*) on vald Saksamaal Alam-Saksi liidumaal Stade kreisis. Valla pindala on 30,03 km². 31. detsembril 2017 elas seal 489 inimest.

## Ajalugu

Krummendeich kuulus vürstlikku Bremeni peapiiskopkonda. 16. sajandi keskpaigas võtsid elanikud vastu luterluse. Tilly juhitud Katoliikliku Liiga okupatsiooni ajal (1628–1630) kannatasid nad uuestikatoliseerimise katsete all.

1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Krummendeichist, sai 1823. aastal loodud Stade regiooni osa.

## Viited
Laine Turja

**Laine Turja** (kuni 1948 **Laine Hein**; 27. jaanuar 1926 Tallinn – 25. juuli 1996 Tallinn) oli Eesti kergejõustiklane.

Ta õppis Tallinna Linna 2. Tütarlaste Gümnaasiumis. 

Töötas mitmel pool (J. Tombi nimeline Klubi, Tallinna Vineeri- ja Mööblikombinaat) sekretäri-masinakirjutajana, sealhulgas ka Tallinna Kalevis ja Tallinna spordikomitees; aastatel 1967–1988 oli ta Kalevi kilehalli (selle kohal on praegu Tallinna Spordihall) komandant.

## Sportlasena
Kergejõustikutreeninguid alustas kevadel 1940, tema juhendaja oli Ilse Uus. 

Võistles 1940. aastal ÜENÜ Tallinna osakonna, aastatel 1942–1944 Tallinna Spordiklubi ja aastatel 1945–1948 Tallinna Kalevi liikmena. 

Tuli aastatel 1940–1948 100 m-s kaks korda, teatejooksudes 10 korda ja 1 km murdmaajooksus 1 korral Eesti ja Eesti NSV meistriks. Kuulus 5 korral teatejooksus Eesti rekordi püstitanud naiskonda. Kuulus 4 korda Eesti ja Eesti NSV koondisse.

## Isiklikku
Tema abikaasa oli poksija Raimond Turja.

## Viited

## Välislingid
*
*Haud Tallinna Pärnamäe kalmistul
Oederquart

**Oederquart** on vald Saksamaal Alam-Saksi liidumaal Stade kreisis. Valla pindala on 37,1 km². 31. detsembril 2017 elas seal 1043 inimest.

Oederquart kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.

## Viited

## Välislingid

* www.oederquart.de
Magneetshoogte

**Magneetshoogte** on linn Lõuna-Aafrika Vabariigis Limpopo provintsis Sekhukhune ringkonnas Makhuduthamaga vallas.

Lõuna-Aafrika Vabariigi 2011. aasta rahvaloenduse andmetel oli Magneetshoogte elanikest mustanahalisi aafriklasi 99,82% ja valgeid 0,18%. Pedi keelt pidas emakeeleks 98,22%, svaasi keelt 0,98% ja suulu keelt 0,45%.

## Viited
Matibidi

**Matibidi** on asula Lõuna-Aafrika Vabariigis Mpumalanga provintsis Ehlanzeni ringkonnas Thaba Chweu vallas.

Lõuna-Aafrika Vabariigi 2011. aasta rahvaloenduse andmetel oli Matibidi elanikest mustanahalisi aafriklasi 99,60%, India või Aasia päritolu inimesi 0,11%, valgeid 0,09%, värvilisi 0,09% ja teisi 0,11%. Pedi keelt pidas emakeeleks 96,13% inimesi, suulu keelt 0,84% ja sotho keelt 0,79%.

## Viited
Pudimoe

**Pudimoe** (ka **Pudumong**) on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Suur-Taungi vallas. Pudimoe asub Vryburgist ligikaudu 50 km lõunas.

Lõuna-Aafrika Vabariigi 2011. aasta rahvaloenduse andmetel oli Pudimoe elanikest mustanahalisi aafriklasi 98,02%, värvilisi 1,04%, India või Aasia päritolu inimesi 0,49%, valgeid 0,19% ja teisi 0,23%. Tsvana keelt pidas emakeeleks 88,11% inimesi, inglise keelt 2,38%, sotho keelt 2,32%, suulu keelt 1,85%, afrikaani keelt 1,51% ja ndebele keelt 1,44%.

## Viited
Groot-Jongensfontein

**Groot-Jongensfontein** on asula Lõuna-Aafrika Vabariigis Lääne-Kapimaa provintsis Garden Route'i ringkonnas India ookeani rannikul.

Lõuna-Aafrika Vabariigi 2011. aasta rahvaloenduse andmetel oli Groot-Jongensfonteini elanikest valgeid 93,80%, mustanahalisi aafriklasi 3,38% ja värvilisi 2,82%. Afrikaani keelt pidas emakeeleks 92,86% inimesi, inglise keelt 5,06% ja tsvana keelt 1,19%.

## Viited
Kroonprints

**Kroonprints** on monarhias meessoost troonipärija. Tavaliselt on selleks vanim poeg. Naissoost troonipärija  on **kroonprintsess** (ajaloos on kroonprintsessiks nimetatud enamasti kroonprintsi abikaasat).

Mõnedes monarhiates on kroonprintsile reserveeritud spetsiaalne tiitel, näiteks nagu Suurbritannias Walesi prints ja Prantsusmaal dofään. Seda tiitlit võidakse kasutada kroonprintsi nimetuse asemel.
Geluksburg

**Geluksburg** on küla Lõuna-Aafrika Vabariigis KwaZulu-Natali provintsis uThukela ringkonnas Okhahlamba vallas.

Lõuna-Aafrika Vabariigi 2011. aasta rahvaloenduse andmetel oli Geluksburgi elanikest mustanahalisi aafriklasi 76,02%, valgeid 23,39% ja värvilisi 0,58%. Suulu keelt pidas emakeeleks 70,76% inimesi, inglise keelt 12,87%, afrikaani keelt 12,87%, ndebele keelt 2,92% ja sotho keelt 0,58%.

## Viited
Burweg

**Burweg** on vald Saksamaal Alam-Saksi liidumaal Stade kreisis. Valla pindala on 16,23 km². 31. detsembril 2017 elas seal 1014 inimest.

## Ajalugu

Burweg kuulus 1180. aastal loodud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. Pärast Preisi ja Prantsuse okupatsiooni aastatel 1806–1810 annekteeris hertsogkonna üürike Vestfaali kuningriik, 1. jaanuaril 1811 annekteeris selle Prantsusmaa.

1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Engelschoffist *Amt* Himmelpfortenist, sai 1823. aastal loodud Stade regiooni osa. 1885. aastal ühendati *Amt* Himmelpforten uude Stade kreisi, mille osa Burweg moodustas.

## Viited

## Välislingid

* www.samtgemeinde-oldendorf.de
Iswepe

**Iswepe** on asula Lõuna-Aafrika Vabariigis Mpumalanga provintsis Gert Sibande ringkonnas Mkhondo vallas.

Lõuna-Aafrika Vabariigi 2011. aasta rahvaloenduse andmetel oli Iswepe elanikest mustanahalisi aafriklasi 97,81%, valgeid 0,78%, India või Aasia päritolu inimesi 0,71%, värvilisi 0,39% ja teisi 0,28%. Suulu keelt pidas emakeeleks 92,16% inimesi, ndebele keelt 2,19%, inglise keelt 1,98% ja afrikaani keelt 1,24%.

## Viited
Agur

**Agur** võib tähendada järgmist:
*Agur (eesnimi)
*Agur (perekonnanimi)
*Agur (võrgumärk)
*Agur (kalapüük)
Moskva Patriarhaadi Ukraina Õigeusu Kirik

**Moskva Patriarhaadi Ukraina Õigeusu Kirik**, lühend **MPUÕK** (ukraina keeles Українська православна церква Московського патріархату, lühend УПЦ МП; vene keeles Украинская православная церковь Московского патриархата, lühend УПЦ МП), on Vene Õigeusu Kiriku koosseisus olev Ukrainas tegutsev autonoomne õigeusu kirik. 

## Nimi
MPUÕK ametlik nimi on Ukraina Õigeusu Kirik (ukraina keeles Українська православна церква). 2018. aasta detsembris võttis Ukraina Ülemraada vastu usuühingute seaduse muudatuse, millega kehtestas uued nõuded Venemaa Föderatsiooniga seotud usuühingutele. MPUÕK kaotas õiguse saata Ukraina relvajõudude väeosadesse oma kaplaneid. Seadus kohustas Venemaaga seotud usuühingut viitama seotusele oma ametlikus nimes.

## Ajalugu
MPUÕK sai autonoomia Moskva patriarhaadilt, kuid mõned autorid ei nimeta MPUÕK-d teiste autonoomsete kirikute seas, sest paljudele uurijatele on segaseks jäänud selle iseseisvuse aste.

## Juhtimine
2019. aasta juuni lõpu seisuga oli kirikul 41 metropoliiti.

## Liikmed
1. jaanuari 2018. aasta seisuga oli MPUÕK-l Ukrainas 12 064 aktiivset kogudust ning 211 kloostrit, kuid kaotas kogudusi 2018. aasta detsembri keskel alanud Ukraina kirikuvahetuse käigus.

## Vaata ka
*Ukraina kirikuvahetus
*Ukraina õigeusu kirikute loend

## Viited

## Välislingid

* Priit Rohtmets: "Sõjaaja Ukraina aina segasemaks muutuv kirikuelu" ERR, 5. juuni 2022
Tentergate

**Tentergate** on linn Lõuna-Aafrika Vabariigis Ida-Kapimaa provintsis Chris Hani ringkonnas Enoch Mgijima vallas.

Kuni 1994. aastani kuulus Tentergate Ciskei bantustani koosseisu.

Lõuna-Aafrika Vabariigi 2011. aasta rahvaloenduse andmetel oli Tentergate'i elanikest mustanahalisi aafriklasi 99,33%, värvilisi 0,17%, India või Aasia päritolu inimesi 0,06%, valgeid 0,02% ja teisi 0,40%. Koosa keelt pidas emakeeleks 94,49% inimesi, inglise keelt 1,20% ja viipekeelt 0,75%.

## Viited
Soutpan

**Soutpan** on asula Lõuna-Aafrika Vabariigis Free State'i provintsis Lejweleputswa ringkonnas.

Lõuna-Aafrika Vabariigi 2011. aasta rahvaloenduse andmetel oli Soutpani elanikest valgeid 69,89% ja mustanahalisi aafriklasi 29,57%. Afrikaani keelt pidas emakeeleks 79,57% inimesi, sotho keelt 8,06%, tsvana keelt 6,99% ja inglise keelt 4,84%.

## Viited
Aimi

**Aimi** võib tähendada järgmist:
*Aimi (laulja), Jaapani laulja ja näitleja
*Aimi (eesnimi), naisenimi
*...
Ainu

**Ainu** võib tähendada järgmist:
*ainu on ainude rahva esindaja
**ainu keel
*Ainu (eesnimi), naisenimi
*...
Hartbeesfontein

**Hartbeesfontein** on asula Lõuna-Aafrika Vabariigis Loodeprovintsis Dr Kenneth Kaunda ringkonnas Matlosana vallas.

Lõuna-Aafrika Vabariigi 2011. aasta rahvaloenduse andmetel oli Hartbeesfonteini elanikest valgeid 74,78%, mustanahalisi aafriklasi 23,31%, India või Aasia päritolu inimesi 0,89%, värvilisi 0,41% ja teisi 0,61%. Afrikaani keelt pidas emakeeleks 80,85% inimesi, tsvana keelt 11,89%, inglise keelt 3,63% ja sotho keelt 1,62%.

## Viited
AMI

**AMI** või **Ami** võib tähendada järgmist:
*AMI (ettevõte) (American Megatrends), USA ettevõte
*Ami (eesnimi), naisenimi
*...
Düdenbüttel

**Düdenbüttel** on vald Saksamaal Alam-Saksi liidumaal Stade kreisis. Valla pindala on 10,18 km². 31. detsembril 2017 elas seal 1000 inimest.

## Ajalugu

Düdenbüttel kuulus 1180. aastal loodud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga.

Pärast Preisi ja Prantsuse okupatsioone aastatel 1806–1810 annekteeris hertsogkonna üürike Vestfaali kuningriik, 1. jaanuaril 1811 annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Düdenbüttelist *Amt* Himmelpfortenis, sai 1823. aastal loodud Stade regiooni osa. 1885. aastal liideti *Amt* Himmelpforten uue, Stade kreisi koosseisu.

## Viited

## Välislingid

* www.himmelpforten.de
Piccadilly

**Piccadilly** on tänav Westminsteris Londonis, Mayfairist lõuna pool, Hyde Park Cornerist läänes ja Piccadilly Circusest idas. 

See on osa A4-maanteest, mis ühendab Londoni kesklinna Hammersmithiga, Earl's Courtiga, Heathrow' lennujaama ja M4-kiirteega lääne suunas. St James on idasektsioonist lõuna pool, samas kui lääneosa on üles ehitatud ainult põhja pool. Piccadilly on veidi alla 1,6 km pikkune ning on üks Londoni kesklinna kõige laiemaid ja sirgemaid tänavaid.

## Välislingid
*
Hammersmith

**Hammersmith** on piirkond Inglismaal Londoni lääneosas, 6,3 km kaugusel Charing Crossist lääne-edela pool. See on Hammersmithi ja Fulhami linnaosa halduskeskus ning üks 35 suurest keskusest Suur-Londonis.

## Välislingid
*
Viivi Maanso

**Viivi Maanso** (neiupõlvenimi Viivi Telliskivi; 12. jaanuar 1929 – 11. aprill 2021) oli eesti pedagoogikateadlane, eesti keele õpetamise asjatundja ja eesti keele õpivara autor, Tallinna Ülikooli emeriitdotsent. 

Ta lõpetas 1952. aastal Tartu Riikliku Ülikooli ning kaitses 1970. aastal samas väitekirja "Ortograafiaoskus ja selle seos lugemisoskusega 5.–8. klassis".

Aastatel 1952–1953 oli Viivi Maanso Teaduste Akadeemia Keele ja Kirjanduse Instituudi teadur, aastatel 1953–1961 Tallinna 16. keskkooli eesti keele ja kirjanduse õpetaja, 1960. aastast Eesti NSV Pedagoogika Teadusliku Uurimise Instituudi teadur ja aastatel 1973–1989 emakeelesektori juhataja, 1989. aastast Tallinna Pedagoogilise Instituudi (hiljem Tallinna Pedagoogikaülikooli ja Tallinna Ülikooli) õppejõud, 2009. aastast emeriitdotsent.

Ta oli Eesti Emakeeleõpetajate Seltsi asutaja- ja auliige, Emakeele Seltsi, Eesti Akadeemilise Pedagoogika Seltsi ja Eesti Keeletoimetajate Liidu auliige ning Ühiskondliku Pedagoogika Uurimise Instituudi emakeeledidaktika sektsiooni kauaaegne juht.

Ülevaate Viivi Maanso elutööst leiab raamatust "Emakeel südames. Pühendatud dotsent Viivi Maansole 85. sünnipäeval" (Tallinna Ülikool, 2013). Seal avaldatud Viivi Maanso bibliograafia sisaldab 321 nimetust. Tema viimane suur töö oli 2014. aastal ilmunud "Hariduse ja kasvatuse sõnaraamat" , mille koostamise projekti juht ta oli aastatel 2008–2013. Sõnaraamatu koostajad pälvisid 2015. aastal kasvatusteaduslike tööde riikliku konkursi eripreemia 2015. Sama konkursi tänukirjaga tunnustati teda 2009. aastal kogumike “Keele- ja koolimees Johannes Valgma. Artikleid ja bibliograafia” ja “Nikolai Remmel eesti keelele ja koolile. Artikleid ja bibliograafia” koostamise eest ning Veronika Mittingu magistritöö „Muusika eesti keele ja kirjanduse metoodika rikastajana” eduka juhendamise eest.

## Tunnustus
* 2001 Valgetähe V klassi teenetemärk
* 2004 Ferdinand Johann Wiedemanni keeleauhind
* 2009 Kasvatusteaduslike tööde riikliku konkursi tänukiri
* 2011 Vabariigi Presidendi hariduspreemia
* 2013 Eesti Keeletoimetajate Liidu auliige
* 2015 Kasvatusteaduslike tööde riikliku konkursi eripreemia (koos Helin Puksandi, Tiiu Erelti, Inger Kraavi, Mari Kadaka, Ulve Kala-Arvisto, Eva Tamme ja Inge Undiga)

## Viited

## Välislingid
*Krista Kerge, Viivi Maanso 90. Õpetajate Leht, 11. jaanuar 2019
Estorf (Stade)

**Estorf** on vald Saksamaal Alam-Saksi liidumaal Stade kreisis. Valla pindala on 29,42 km². 31. detsembril 2017 elas seal 1415 inimest.

Estorf kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.

## Viited
Eres

**Eres** võib tähendada järgmist:
*Eres (ettevõte) (ka Eres Edition), Saksamaa ettevõte
*Eres (Shakira laul), Shakira singel
*...
Eres (ettevõte)

**Eres** (ka **Eres Edition**) on Saksamaal Lilienthalis tegutsev muusikakirjastus. Ettevõtet juhib Andres Uibo.

Eresi tütarettevõte on Eres Estonia.

## Viited

## Välislingid
*Koduleht
Eine

**Eine** on enamasti kerge söögikord. Kerget varahommikust einet on rahvakultuuris nimetatud linnupetteks.

## Vaata ka
*einelaud
*hommikusöök
*lõunasöök
*õhtusöök

## Viited
Victor Stenger

**Victor John Stenger** (29. jaanuar 1935 Bayonne, New Jersey, USA – 27. august 2014 Hawaii osariik) oli ameerika osakestefüüsik ja teaduskirjanik.

Ta sündis töölisperekonnas. Tema isa oli leedu immigrant ja ema ungari immigrantide tütar. 

Stenger lõpetas 1956. aastal Newarki Insenerikolledži (praegu New Jersey Tehnoloogiainstituut) bakalaureusekraadiga elektrotehnikas ning sai California Ülikoolist Los Angeleses 1958. aastal magistrikraadi ja 1963. aastal doktorikraadi füüsikas. 

Ta töötas peamiselt Hawaii Ülikooli füüsikaosakonnas (professor 1973–2000), kus ta 2000. aastal emeriteerus ja asus Colorado Ülikooli filosoofia adjunktprofessori ametikohale. Stengeri teadushuvid olid seotud gluuonite, kvarkide, veidrate osakeste ja neutriinode uurimisega; peamised uurimisalad olid neutriinoastronoomia ja kõrge energiaga gammakiirgus.

## Vaated
Stenger oli filosoofilise naturalismi, teadusliku skeptitsismi ja ateismi pooldaja. Ta oli intelligentse disaini ja antroopsusprintsiibi põhimõtte agressiivse kasutamise kriitik. Ta kritiseeris korduvalt neid, kes kutsuvad üles nägema kvantmehaanika iseärasustes paranormaalsete või üleloomulike nähtuste või müstitsismi ilminguid ning kirjutas raamatuid ja artikleid, mille eesmärk oli tänapäevase pseudoteaduse paljastamine.

## Uri Geller
Tuntud Iisraeli müstifikaator Uri Geller kaebas 1992. aastal Stengeri ja kirjastuse Prometheus Books kohtusse moraalse kahjutasu nõudega 4 miljonit dollarit, väites, et nad on kahtluse alla seadnud tema ekstrasensoorsed võimed. Kohus jättis Gelleri nõude rahuldamata ja jättis kohtukulud tema kanda.

## Teosed
*1988 – *Not by Design: The Origin of the Universe*. Prometheus Books
*1990 – *Physics and Psychics: The Search for a World Beyond the Senses*. Prometheus Books
*1995 – *The Unconscious Quantum: Metaphysics in Modern Physics and Cosmology*. Prometheus Books
*2000 – *Timeless Reality: Symmetry, Simplicity, and Multiple Universes*. Prometheus Books
*2003 – *Has Science Found God? The Latest Results in the Search for Purpose in the Universe*. Prometheus Books
*2006 – *The Comprehensible Cosmos: Where Do the Laws of Physics Come From?*. Prometheus Books
*2007 – *God: The Failed Hypothesis: How Science Shows That God Does Not Exist*. Prometheus Books
*2009 – *Quantum Gods: Creation, Chaos, and the Search for Cosmic Consciousness*. Prometheus Books
*2009 – *The New Atheism: Taking a Stand for Science and Reason*. Prometheus Books
*2011 – *The Fallacy of Fine-Tuning: Why the Universe Is Not Designed for Us*. Prometheus Books
*2012 – *God and the Folly of Faith: The Incompatibility of Science and Religion*. Prometheus Books
*2013 – *God and the Atom*. Prometheus Books
*2014 – *God and the Multiverse*. Prometheus Books

## Viited

## Välislingid
*
*Victor Stenger - The Future of Naturalism Interview. Youtube, 3. detsember 2007
Dunte (täpsustus)

**Dunte** võib tähendada järgmist:
*Dunte, asula Lätis
*Dunte (suguvõsa), kaupmehe- ja aadlisuguvõsa

## Vaata ka
*Dunte mõis, rüütlimõis Lätis Liepupe kihelkonnas
*Dunte mõis (Riia), suvemõis Lätis Riias
Amur

**Amur** võib tähendada järgmist:
*Amur (laev), Venemaa miiniveeskaja
*Amur (ettevõte), Venemaa autotehas
*Amur (Ukraina), Dnipro linnaosa, varem küla
*...

## Vaata ka
*Amuri sild
*Amuur